
DR 30.11.2011  

 
71 

Ini sama ada dengan sendiri atau kerjasama dengan pihak swasta untuk 
mengawal kos pembangunan bagi memastikan ianya kekal rendah agar kediaman 
PR1MA dapat dijual pada harga yang berpatutan.   

Ada pertanyaan apakah pembangunan PR1MA hanya brick and mortar? 
Adakah kemudahan asas seperti pengangkutan akan disediakan untuk mengurangkan 
kos kehidupan? Pembangunan PR1MA bukan hanya brick and mortar. Sebaliknya turut 
meliputi infrastruktur-infrastruktur sosial dan fizikal dan kemudahan-kemudahan lain 
seperti klinik dan kedai harga berpatutan untuk membantu mengurangkan kos 
kehidupan.  

Tuan Yang di-Pertua, itu sahaja yang saya boleh jawab memandangkan iaitu 
banyak perkara yang dibangkitkan adalah merupakan isu-isu teknikal dan yang tepat. Ia 
memerlukan jawapan yang tepat daripada pihak yang bertanggungjawab. Jadi bagi 
mereka yang tidak saya sempat jawab di sini, saya akan memberikan jawapan bertulis. 
Terima kasih. 

Timbalan Yang di-Pertua [Datuk Ronald Kiandee]: Ya, terima kasih Yang 
Berhormat. 

Tuan Mohd. Yusmadi Mohd. Yusoff [Balik Pulau]: Tuan Yang di-Pertua, kita 
masuk hendak dengar jawapan. 

Timbalan Yang di-Pertua [Datuk Ronald Kiandee]: Ahli-ahli Yang 
Berhormat, sekarang saya kemukakan masalah kepada Majlis bagi diputuskan. 
Masalahnya ialah bahawa rang undang-undang ini dibacakan kali yang kedua 
sekarang. 

Masalah dikemuka bagi diputuskan; dan disetujukan. 

Rang undang-undang dibacakan kali yang kedua dan diserahkan kepada 
Dewan sebagai Jawatankuasa. 

 

Majlis bersidang dalam Jawatankuasa. 

[Timbalan Yang di-Pertua (Datuk Ronald Kiandee) mempengerusikan 
Jawatankuasa]  

Fasal-fasal dikemukakan kepada Jawatankuasa. 

 

 

Fasal-fasal 1 hingga 15 - 

Tuan Pengerusi [Datuk Ronald Kiandee]: Yang Berhormat Kepong. 

 

4.26 ptg.  

Dr. Tan Seng Giaw [Kepong]: Tuan Pengerusi, fasal 6. Yang Berhormat 
Rompin, baik kita tanya Yang Berhormat Kulai. Yang Berhormat Kulai pernah menjadi 
Menteri di dalam Kementerian Perumahan dan beliau memang mempunyai banyak 
pengalaman di dalam kerumitan... [Disampuk] Di dalam kerumitan industri perumahan.  
Yang Berhormat Rompin tidak begitu fahamlah itu. Apa yang faham iaitu New York dan 
Washington, itu sahaja. Itu pun... [Dewan riuh]  

Soalannya, kita fasal 6 yang memberi Perdana Menteri kuasa untuk melantik 
secara sementara mana-mana anggota perbadanan selain ketua pegawai eksekutif dan 
sebagainya.   

Saya hendak tanya Yang Berhormat Padang Rengas, Yang Berhormat 
Menteri iaitu bagaimana pihak Yang Amat Berhormat Perdana Menteri dapat melantik. 
Saya berharaplah pelantikan ini benar-benar melantik orang yang layak. Kalau setakat 
yang pandai untuk suai manfaat seperti Yang Berhormat Rompin, tidak payah, tidak 
payah... [Disampuk] Bukan, kerana tidak faham. Dia tidak faham industri macam mana 
kita hendak lantik. Cuba tanya Yang Berhormat Menteri. Yang Berhormat Menteri, 
apabila terlibat dengan masalah anak ataupun kawan, dia terlibat dengan perniagaan, 
dia pandai juga. Cari orang yang benar-benar pandai di dalam bidang itu.   



71 Ini sama ada dengan sendiri atau kerjasama dengan pihak swasta untuk mengawal kos pembangunan bagi memastikan ianya kekal rendah agar kediaman PR1MA dapat dijual pada harga yang berpatutan. Ada pertanyaan apakah pembangunan PR1MA hanya brick and mortar? Adakah kemudahan asas seperti pengangkutan akan disediakan untuk mengurangkan kos kehidupan? Pembangunan PR1MA bukan hanya brick and mortar. Sebaliknya turut meliputi infrastruktur-infrastruktur sosial dan fizikal dan kemudahan-kemudahan lain seperti klinik dan kedai harga berpatutan untuk membantu mengurangkan kos kehidupan. Tuan Yang di-Pertua, itu sahaja yang saya boleh jawab memandangkan iaitu banyak perkara yang dibangkitkan adalah merupakan isu-isu teknikal dan yang tepat. Ia memerlukan jawapan yang tepat daripada pihak yang bertanggungjawab. Jadi bagi mereka yang tidak saya sempat jawab di sini, saya akan memberikan jawapan bertulis. Terima kasih. Timbalan Yang di-Pertua [Datuk Ronald Kiandee]: Ya, terima kasih Yang Berhormat. Tuan Mohd. Yusmadi Mohd. Yusoff [Balik Pulau]: Tuan Yang di-Pertua, kita masuk hendak dengar jawapan. Timbalan Yang di-Pertua [Datuk Ronald Kiandee]: Ahli-ahli Yang Berhormat, sekarang saya kemukakan masalah kepada Majlis bagi diputuskan. Masalahnya ialah bahawa rang undang-undang ini dibacakan kali yang kedua sekarang. Masalah dikemuka bagi diputuskan; dan disetujukan. Rang undang-undang dibacakan kali yang kedua dan diserahkan kepada Dewan sebagai Jawatankuasa. Majlis bersidang dalam Jawatankuasa. [Timbalan Yang di-Pertua (Datuk Ronald Kiandee) mempengerusikan Jawatankuasa] Fasal-fasal dikemukakan kepada Jawatankuasa. Fasal-fasal 1 hingga 15- Tuan Pengerusi [Datuk Ronald Kiandee]: Yang Berhormat Kepong. 4.26 ptg. Dr. Tan Seng Giaw [Kepong]: Tuan Pengerusi, fasal 6. Yang Berhormat Rompin, baik kita tanya Yang Berhormat Kulai. Yang Berhormat Kulai pernah menjadi Menteri di dalam Kementerian Perumahan dan beliau memang mempunyai banyak pengalaman di dalam kerumitan... [Disampuk] Di dalam kerumitan industri perumahan. Yang Berhormat Rompin tidak begitu fahamlah itu. Apa yang faham iaitu New York dan Washington, itu sahaja. Itu pun... [Dewan riuh] Soalannya, kita fasal 6 yang memberi Perdana Menteri kuasa untuk melantik secara sementara mana-mana anggota perbadanan selain ketua pegawai eksekutif dan sebagainya. Saya hendak tanya Yang Berhormat Padang Rengas, Yang Berhormat Menteri iaitu bagaimana pihak Yang Amat Berhormat Perdana Menteri dapat melantik. Saya berharaplah pelantikan ini benar-benar melantik orang yang layak. Kalau setakat yang pandai untuk suai manfaat seperti Yang Berhormat Rompin, tidak payah, tidak payah... [Disampuk] Bukan, kerana tidak faham. Dia tidak faham industri macam mana kita hendak lantik. Cuba tanya Yang Berhormat Menteri. Yang Berhormat Menteri, apabila terlibat dengan masalah anak ataupun kawan, dia terlibat dengan perniagaan, dia pandai juga. Cari orang yang benar-benar pandai di dalam bidang itu.